**STANOVY**

**SPOLKU ŽILINČANOV**

a priaznivcov žilinského regiónu v Bratislave

podľa zákona č. 83/1990 Zb. o združovaní občanov

v znení neskorších predpisov

1. **Názov združenia**
2. Spolok Žilinčanov a priaznivcov žilinského regiónu je dobrovoľné združenie rodákov a priaznivcov regiónu Žiliny. Spolok používa skrátený názov „ Spolok Žilinčanov“.
3. Spolok Žilinčanov (ďalej len „ spolok“) je samostatnou právnickou osobou, vo svojej činnosti spolupracuje s organizáciami a spolkami doma i v zahraničí.
4. **Sídlo spolku**
5. Sídlom spolku je Jakubovo Nám. 12, 811 09 Bratislava 1.
6. **Cieľ spolku**
7. Cieľom spolku je upevňovať vedomie príslušnosti k Žiline a žilinskému regiónu.

Prehlbovať poznanie o ich histórii, prírode, tradíciách a kultúre, ako aj upevňovať väzby s hlavným mestom Slovenskej republiky Bratislavou , so susednými regiónmi Slovenskej republiky, ako aj Moravy a Poľska, napomáhať k vytváraniu regionálnych rozvojových programov Európskej únie.

1. K naplneniu týchto cieľov :

* členovia budú využívať svoje poznatky a aktivity k zachovaniu prírodných a kultúrnych hodnôt a budú využívať všetky svoje schopnosti na propagáciu Žiliny a jej regiónu v oblasti publicistických aktivít, iniciáciou záujmu médií o túto problematiku,
* členovia sa budú zúčastňovať na spoločensko-kultúrnych, športových a iných podujatiach, ktoré žilinskí budú organizovať v Bratislave,
* spolok bude organizovať kultúrno-spoločenské podujatia a stretnutia s významnými rodákmi,
* spolok bude napomáhať pri vysielaní významných osobností žijúcich v Bratislave na rôzne vedecké, odborné, umelecké a iné spoločenské podujatia uskutočňované v Žiline a žilinskom regióne,
* spolok bude udržiavať aktívne kontakty s kultúrno-spoločenskými organizáciami a ich predstaviteľmi mesta Žiliny a jej regiónu, ako aj s predstaviteľmi kultúrno-spoločenských organizácií mesta Bratislava.

1. **Členstvo v spolku**
2. Členstvo v spolku je dobrovoľné. Členmi spolku môžu byť fyzické alebo právnické osoby, ktoré o to požiadajú na valnom zhromaždení alebo písomne radu spolku a svojim pôsobením a členskými príspevkami budú prispievať k napĺňaniu cieľov spolku.
3. Členstvo potvrdzuje rada spolku.
4. Členstvo zaniká

* na základe žiadosti člena,
* pri nečinnosti člena po dobu 5 rokov,
* pri úmrtí člena alebo zániku právnickej osoby.

1. Valné zhromaždenie spolku môže so súhlasom fyzickej osoby udeľovať jej Čestné členstvo Spolku Žilinčanov.
2. Členovia spolku majú právo

* byť informovaní o činnosti spolku a jeho uzneseniach,
* zúčastňovať sa na činnosti spolku,
* voliť a byť volený do orgánov spolku,
* obracať sa na jednotlivé orgány spolku s návrhmi, podnetmi alebo pripomienkami.

1. Členovia spolku sú povinní

* dodržiavať stanovy spolku,
* platiť schválené členské príspevky,
* v rámci svojich možností získavať nových členov a sympatizantov spolku.

1. **Orgány spolku**
2. Orgánmi spolku sú :
3. valné zhromaždenie spolku
4. rada spolku
5. revízna komisia spolku
6. Štatutárnymi orgánmi spolku sú jeho starosta, zástupca starostu a hospodár.
7. Valné zhromaždenie členov spolku je najvyšším orgánom spolku. Valné zhromaždenie jednoduchou väčšinou prítomných členov spolku :

* rozhoduje o založení, zlúčení a zániku spolku,
* schvaľuje stanovy spolku, ich zmeny a doplnky,
* volí a odvoláva starostu a radu spolku,
* volí a odvoláva revíznu komisiu spolku,
* udeľuje Čestné členstvo Spolku Žilinčanov,
* schvaľuje plán činnosti a výročnú správu,
* schvaľuje výšku členského príspevku,
* schvaľuje rozpočet a správu o hospodárení spolku,
* menuje likvidátora spolku,
* rozhoduje o nakladaní s likvidačným zostatkom.

1. Valné zhromaždenie sa koná najmenej raz v kalendárnom roku, zvoláva sa podľa rozhodnutia rady spolku alebo na písomnú žiadosť najmenej piatich členov spolku.
2. Činnosť spolku medzi valnými zhromaždeniami zabezpečuje a riadi rada spolku, ako výkonný orgán spolku. Rada je troj- až päť členná a volí sa na valnom zhromaždení spolku na obdobie dvoch rokov.
3. Rade spolku predsedá starosta spolku. Rada spomedzi seba volí zástupcu starostu, hospodára a iné funkcie. Rada zvoláva a obsahovo pripravuje valné zhromaždenie a iné činnosti spolku.
4. **Kontrolný orgán spolku**
5. Kontrolným orgánom spolku je revízna komisia spolku. Revízna komisia spolku je trojčlenná. Členstvo v revíznej komisii je nezlučiteľné s členstvom v rade spolku.
6. Revízna komisia spolku kontroluje hospodárenie spolku a dodržiavanie jeho stanov.
7. Revízna komisia predkladá správy valnému zhromaždenie a upozorňuje orgány spolku na nedostatky v jeho činnosti.
8. **Hospodárenie spolku**
9. Spolok hospodári ako samostatný právny subjekt podľa rozpočtu schváleného valným zhromaždením. Zdrojom príjmov sú členské príspevky, dotácie, výnosy z vlastných kultúrno-spoločenských podujatí, granty alebo vecné dary.
10. Výnosy z majetku a vlastnej činnosti spolku sa môžu použiť len na zabezpečovanie cieľov spolku a v súlade so všeobecne záväznými predpismi.
11. Výšku členských príspevkov stanovuje valné zhromaždenie, primerane pre individuálne a kolektívne členstvo.
12. Správu o hospodárení schvaľuje rada spolku a predkladá je starosta alebo hospodár spolku na schválenie valnému zhromaždeniu.
13. Revízna komisia spolku predkladá svoju správu na schválenie valnému zhromaždeniu.
14. **Vznik a zánik spolku**
15. Spolok vzniká dňom registrácie na Ministerstve vnútra Slovenskej republiky.
16. Spolok zaniká na základe rozhodnutia valného zhromaždenia, ktoré menuje likvidátora a rozhoduje o naložení s likvidačným zostatkom. Zánik spolku oznámi likvidátor Ministerstvu vnútra Slovenskej republiky do 15 dní od ukončenia likvidácie.